open-index/open-wikipedia-markdown huggingface dataset:
Gesa de San Giovann in Conca

La **Gesa de San Giovann in Conca** (nom original paleocristian **''basilica evangeliorum'')** a l’era una gesa che se trovava in Piazza Missori a Milan che gh'è restad domà la cripta e l'absid. L'è stada fada su a la fin del period imperial roman in tra el secol V e VI in stil prim cristian e poeu ancamò in del Medioev in stil romanegh . In origin a l'era dedicada ai evangelista, de chinscì el nom cristian *basilica evangelior.* Dopo a l’è stada dedicada al Giovann apostol e evangelista. El termen "in Conca" in del nom de la cripta ‘l regorda una depression in de la terra indovè che hann fad su la basilica basilica pussee inanz. La basilica a l'è stada trada sgiò in tra el 1948 e il 1952 per reson de trafegh. A l'era voeuna di basilighe paleocristiane de Milan.

## Storia
De dent ai mur roman de la cità a gh'era una basilega paleocristiana dedicada a San Giovann Evangelista e ciamada "in Conca" per la depression del terren intorna. La misurava 53 x 7 meter con pianta a aula unega e absid semicircolar, che i fondazzion se veden anacamò adess. Cont i istess proporzion l'è stada fada an'mò in del secol XI e poeu in del 1162 dopo i distruzzion del Federegh Barbarossa. In questa fas chì la basilega la gh'haveva un campanin de 24 meter, l'era spartida in tre navade e la gh'haveva un transet e un tiburi central. In su la faciada a gh'era un bus con dent el bust de San Giovann Evangelista in del calderon de oeuli sbrujent che la tradizzion la dis che ghe l'ha metud l'imperator Domizzian ma lu l'ha minga patid.

Dopo la segonda guerra mondial la gesa a l'è stada trada sgiò in tra el 1948 e 'l 1952 per reson de trafegh, in particolar per fà su el l'ass viari de via Albricci-piazza Missori.

## Alter proget
Dolný Vadičov

**Dolný Vadičov** a l'è un comun del distret de Kysucké Nové Mesto, in la region de Žilina.
## Ligam de foeura
*[ Sit ofizzial]

## Alter proget
Regio VIII Aemilia

La **Regio VIII Aemilia** a l'era vuna di vundes region de l'Italia romana fade su al temp de l'August: incentrada in su la Via Emilia, la correspondeva in part a la veggia Galia Cisalpina.

'Me per tucc i region del temp la denominazzion de Aemilia l'è recenta, al temp se parlava domà cont el numer.

## Riferiment
*[Treccani](https://www.treccani.it/enciclopedia/l-italia-romana-delle-regiones-regio-viii-aemilia_(Il-Mondo-dell%27Archeologia)/)

## Alter proget
Mure romane de Milan

I **mure romane de Milan** circondaven la cità de Mediolanum e se poden spartì in do fas: vuna republegana, de mura tirade in pè intorna al 49 p.d.S. e vuna imperial, tirade in pè quand che al temp del Massimian, del 291 d.d.S, la deventa capital de l'Imperi Roman d'Ocident. Oltra che di mure la cità a l'era protesgiuda de quater castei.

Tut l'impiant defensiv milanes l'è stad destrugad del Barbarossa in del so assedi del 1162 e l'è stad sostituid di mure medievai.

## Riferiment
*Milano e le sue mura

## Alter proget
Palazz di Poste (Bressa)

El **Palazz di Poste** a l'è un palazz futurista e razzionalista de Bressa, che 'l se troeuva in Piazza de la Vitoria: l'è stad progetad del Marcello Piacentini e l'è vert del 1932.

Inaugurad del Benito Mussolini in persona, l'è de la soa vertura sede di poste bressane.

## Riferiment
*Il Palazzo delle Poste, storia del colosso di piazza Vittoria

## Alter proget
Ercol III d'Est

L**'Ercol III d'Est** (Modena, 22 de november 1727 - Trevis, 14 de otover 1803) a l'è stad el duca de Modena e Resg del 1780 al 1796 e poeu duca de Bisgovia e Ortenau del 1081 al 1803. A l'è stad l'ultim duca de Modena e Resg prima de l'abolizzion temporanea del titol dada di campagne napoleoneghe, el Stat el sarà fad su ancamò del 1814 cont el Franzesch IV d'Austria-Est.

## Riferiment
*Treccani

## Alter proget
Gesa de San Gabriell Arcangiol (Milan)

La **gesa de San Gabriell Arcangiol** a l'è una gesa del quarter milanes de Turr, fada su in tra el 1956 e 'l 1959 in su proget di fradei Pier Giacomo e Achille Castiglioni per volontà de l'arcivescov Montini.

A l'è dent a un compless parochial de noeuva concezzion, che l'è compagn di cà arente: l'è donca vuna di trè gese milanese a vesser dent a un palazz, insema al santuari de Santa Maria Bambina e a la gesa de Mater Amabilis.

## Riferiment
*LombardiaBeniCulturali

## Alter proget
Mercoldì di Sender

In del rit roman el **Mercoldì di Sender** a l'è el dì adree del Mardì grass, e anca quand che ghe principia la Quaresma: a l'è vun di dì che la Gesa catolega la met el precet de desunà e de schivà la carna. In la messa del Mercoldì el pret el marca i fedei cont una cros de sender in su la front che, per la tradizzion, a l'è fada cont i ramet vanzad de la domenega di Oliv.

In del rit ambrosian el gh'è no: la benedizzion cont i sender l'è fada la domenega dopo, la prima de Quaresma, o el lundì, menter el desun l'è spostad al prim venerdì de quaresma. Quella roba chi la capita perchè in del rit ambrosian se cunten anca i domeneghe in la Quaresma: gh'è una tradizzion popolar milanes che la dis che l'era perchè el Sant Ambroeus l'era tornad tard de un pellegrinasg, ma a bon cunt a l'è perchè el rit de Milan a l'è compagn de quei orientai in del cuntà i domeneghe.

## Riferiment
*Ash Wednesday

## Alter proget

## Vos corelade
*Carneval ambrosian
*Memento, homo, quia pulvis es, et in pulverem reverteris
Torrion INA

El **Torrion INA** a l'è un palazzon de Bressa che 'l domina la piazza de la Vitoria: fornid del 1932 in su proget del Marcello Piacentini, a l'è el prim gratacel fad su in  Italia, cont i so 57,25 m de altezza. Anca al dì d'incoeu a l'è el gratacel in ciment armad el pussee volt in Europa.

## Bibliografia
* Luciano Caramel, Antonio Maraini a Brescia. I modelli in gesso e i disegni per l'arengario di piazza della Vittoria, Brescia, 1995.

## Alter proget
Palazz Civegh (Lugan)

El **Palazz Civegh** a l'è un palazz de Lugan vert del 1844, progetad in stil neoclassegh del Jacom Moraglia: incoeu el gh'ha sed denter el municipi de Lugan.

## Bibliografia
* Antonio Gili, Luigi Ferraresi, Gianfranco Rossi e Vincenzo Vicari, Lugano Palazzo civico, Lugano, 1988.

## Alter proget
Madona del Jut (Busti Grandi)

A Busti Grandi la **Madona del Jut** a l'è quella che, per la tradizzion, l'havaria fermad la pesta del 1630 o, segond di font minoritarie, quella del 1576: se cunta su che dopo che i bustochi i l'ha portada in procession per el paes la statua l'ha cambiaa aspet e l'epidemia la s'è fermada.

Incoeu la statua a l'è dent al Santuari de la cità.

## Riferiment
*Comun de Busti Grandi

## Alter proget
RNA polimerasi

La **RNA polimerasi** a l'è un enzima del grup di transferasi che 'l sintetiza del RNA de un modell de DNA.

## Riferiment
*[Treccani](https://www.treccani.it/enciclopedia/rna-polimerasi_(Enciclopedia-della-Scienza-e-della-Tecnica)/)

## Alter proget
Gallerie de piazza de la Scala

I **Gallerie de piazza de la Scala**, ciamade anca **Gallerie d'Italia de Milan**, a inn un musee d'art de Milan, che 'l se troeuva in piazza de la Scala, in di palazz Anguissola Antona Traversi, Brentan e de la Banca Comercial Italiana.

Gh'hann dent part di collezzion d'art de la Fondazzion Cariplo e meten in mostra la collezzion de gess pussee granda de l'Antoni Canoeuva, oltra a quader dedicad soratut a Milan e a la Lombardia, ma in general ai vari stil pitoregh de l'Italia del Setcent al Noeuvcent, fad del Francesco Hayez, del Giovanni Migliara, de l'Angelo Inganni, del Peder Ronzon, del Gerolamo Induno, del Domenico Induno, de l'Angiol Trezzin, del Sebastiano De Albertis, del Luigi Premazzi, del Luigi Bisi, del Carlo Canella, del Luigi Querena, del Fausto Antonioli, de l'Emilio Gola, del Giuseppe Canella, del Bartolomeo Giuliano, del Gaetano Previati, de l'Umberto Boccioni, del Leonardo Bazzaro, del Giuseppe Elena, del Pompeo Mariani, del Mosè Bianchi e del Giovanni Segantini.

Gh'è anca una statua del Vincenzo Vela.

## Ligam de foeura
*Sit ofizzial

## Alter proget
Vincenzo Vela

El **Vincenzo Vela** (Ligornet, 3 de masg 1820 - Mendris, 3 de otover 1891) a l'è stad un scultor svizzer.

Brerista de formazzion, el va volontari in la guerra del Sonderbund e in la prima guerra d'independenza italiana e dopo el ved el so gran sucess internazzional.

In tra i so lavorà pussee bei prima di guerre gh'è L'orazzion del matin, incoeu de proprietà de l'Ospedal Magior de Milan e in mostra a Palazz Morand. Pussee inanz l'ha fad el monument funerari al Gaitan Donizet e 'l Spartaco e l'ha lavorad ai cimiteri de la Certosa de Bologna, indova che l'ha fad el monument al Gioacchino Murat, al monumental de Milan e de Turin. L'ha faa anca un monument, ispirad a la Deposizzion de Gesù, per i mort in la costruzzion de la Galeria del San Gotard.

I so ultime oeuvere inn stade el monument funerari del Lodovico Melzi d'Eril e una statua del Giuseppe Garibaldi.

## Riferiment
*Treccani

## Alter proget
Annunciazzion (Salmegia)

L**'Annunciazzion** de l'Enea Salmegia a l'è in la capella del Rosari de la Certosa de Garegnan e l'è stad piturad del 1596.

## Bibliografia
* Paolo Plebani, Salmeggia, Bergamo, L'Eco di Bergamo-Museo Adriano Bernareggi, 2009.
Litrat de Carlo Rotta

El **Litrat de Carlo Rotta** a l'è un quader fad del Giovann Segantin per la quadraria de la Cà Granda de Milan: incoeu a l'è in mostra in del so musee.

## Storia
El soget del quader a l'è el Carlo Rotta (1784-1855), savonat e pader del Giusep, benefator de l'Ospedal che, in cambi de la soa donazzion, l'ha volud un quader anca per el pader e per la mier. El consili ospedaler el dà el via a la pitura el 8 de otover 1896 e ghe domanda con letera al Segantin se l'è disponibel a fàll lu e 'l aceta, con l'obietiv de consegnàll per el fevrer inanz.

El rivarà in la quadraria de l'ospedal domà in l'avost del 1898, perchè gh'haveven dad el permess de portàll in mostra prima a Venezzia e poeu a Viena. Vist che el Rotta l'era mort de temp, per fàll gh'hann mandad al Segantin a cà soa a Soeuj vun di so vegg litrat, vist 'me de poch valor, e di vestid, per fàgh capì i so dimension.

## Simbolismo
El quader el mostra el Rotta dent de un studi, che l'è el scritor del Segantin, e che l'è cald, cont una lus che la inlumina el so vis: foeura, inveci, gh'è el fregg de la nocc d'inverna, e la lus del scritor la se conliga al lampion publegh de l'Ospedal Magior che l'inlumina i bareller e soratut la colombina, simbol de la Cà Granda.

## Riferiment
Villa de la Paleologa

La **Villa de la Paleologa** a l'era una palazzina civil de Mantoa, fada su intorna al 1531 'me residenza per la Margherita Paleologa, mier del duca de Mantoa Federigh II Gonzaga. L'è trada sgiò del 1899 per fà pussee largh el passagg vers la porta San Giorgg.

## Riferiment
*Mantova Ducale
Stazzion de Busti Grandi Nord (1887)

La **stazzion de Busti Grandi Nord** a l'era la veggia stazzion de la Ferrovia Saronn-Noara che la serviva Busti Grandi: verta del 1887 e sarrada su del 1991 per permeter l'interrament de la ferrovia. Del 1996 l'è sostituida de la stazzion noeuva.

## Riferiment
* La stazione nord compie 18 anni “ma ne dimostra molti di più”

## Alter proget
Bernardin Lanzan

El **Bernardin Lanzan** (San Colomban, 1460 - 1530 circa) a l'è stad un pitor lombard, alev del Bergognon e che l'ha lavorad in la Gesa del Carmen e in la capella de San Salvador a Pavia e in la Badia de San Colomban a Bobi.

## Riferiment
*Treccani

## Alter proget
Gesa de San Roch (Cals)

La **gesa de San Roch** a l'era una geseta de Cals, in provincia de Berghem e diocesi de Cremona: fada su intorna al 1624 'me part de la devozzion per la pesta, l'è trada sgiò del 1813, quand che l'è sostituid de 'na cà privada.

Dent a gh'era una pala d'altar de l'Enea Salmegia, che incoeu l'è in mostra a la pinacoteca del Castell Sforzesch de Milan, menter una cobia l'è in mostra in la gesa parochial del dì d'incoeu.

## Bibliografia
*Renato Garatti, UN'ICONA NOBILE ED ELEGANTE Le intricate vicende di una splendida pala d’altare - e della sua copia - del pittore Enea Salmeggia, opera originariamente collocata in un luogo di culto del paese di Calcio, Il Melograno, 2019, pp. 20-22.

## Vos corelade
*Madona col Bambin in gloria e i Sant Roch, Francesch e Bastian
Palazz Turaa

El **Palazz Turaa** a l'è un palazz neo-renassimental del center de Milan e 'l se troeuva in via Meravigli al 7, volud di comerciant de coton Franzesch Antoni e Emilio e progetad de l'Enrigh Combi.

Ispirad al Palazz di Diamant de Ferrara, el proget l'è fornid del 1876 e incoeu l'è de proprietà de un fond de l'Azerbaigian. Sota gh'è di rest del Teater roman de Milan.

## Riferiment
*LombardiaBeniCulturali

## Alter proget
Bramant

El **Bramant** (*Donato di Angelo di Pascuccio*: Fermignan, 1444 - Roma, 11 de avril 1514) a l'è stad un architet e pitor italegh, in tra i pussee important del Renassiment. El s'è formad a Urbin, al temp center important renassimental, e poeu a Milan, indova che l'ha contribuid al desvilup del Renassiment lombard, poeu l'è andad a Roma, indova che l'ha lavorad a la basilega de San Peder: del 1503 a la mort a l'è stad fina el sovrintendent general di Fabreghe del Papa.

Al Bramant gh'hann atribuid un frach de gese, palazz e oeuvere, ma despess inn atribuzzion dubie: a l'è ben probabel che a Urbin l'habia lavorad al Palazz Ducal, a Berghem al Palazz del Podestà, a Milan forsi a la Gesa de San Sater, poeu al renoeuvament de la basilega de Sant Ambroeus e a la tribuna de la Gesa di Grazzie, a Saronn una quaj font ghe atribuiss el Santuari de la Madona, menter a Pavia gh'è atribuid comunement el proget del Dom e la arent l'ha lavorad, in su incaregh del Lodovigh el Mor, a l'impiant de la Piazza Ducala de Vigevan, poeu l'havaria lavorad al prim pian del Palazz de la Logia a Bressa. A Roma e in del stat del Papa, oltra a San Peder, l'ha lavorad a la gesa de la Pas, al tempiet de San Peder in Montorio, al Palazz Caprini a Roma e al tempi de la Consolazzion a Todi. Gh'è di font che ghe atribuissen anca la capella del Succorpo in del Dom de Napoli, ma al dì d'incoeu se pensa che l'è stada fada del scultor lombard Tomas Malvit.

In del period milanes l'ha fad anca di piture tant 'me el Crist a la colona e i Omen d'arma de cà Vesconta-Panigaroeula che inn in mostra a la Pinacoteca de Brera, oltra a l'Incision Prevedari, incoeu in collezzion privade.

El so alev Bartolamee Suardi a l'era insì influenzad de lu de vesser ciamad el Bramantin.

## Riferiment
*Treccani

## Alter proget
Stema del regn Lombard-Venet

El **Stema del [[regn Lombard-Venet]]** a l'era fad su de la Visconta al prim e al terz e del Leon de San March de Venezzia al segond e al quart, cont al center el stema di Asborgh-Lorena. 

## Riferiment
*LombardiaBeniCulturali

## Alter proget
Rabisch

I **Rabisch** inn una catada de sonit scrivud di member de l'Accademia de la Vall de Blegn: i pussee important seren el Giovann Paol Lomazz e 'l Bernard Rainold.

## Riferiment
*Rabisch (Arabeschi) – 1. parte
* I "Facchini" della Val di Blenio: accademia segreta di Lombardia 

## Vos corelade
*Cheribizo
Marchesad de Mantoa

El **Marchesad de Mantoa** a l'è stad vun di Stat de la Lombardia in pè del 1433 e volzad a ducad del 1530: per tuta la soa storia l'è stad sota la sovranità di Gonzaga.

## I marches

## Riferiment
*LombardiaBeniCulturali
Capella Espiatoria

La **Capella Espiatoria** a l'è un monument de Monscia in regord del Re Umbert I, copad lilinsì del Gaetano Bresci el 29 de luj 1900: l'è stad volud de la regina vedova Margherita de Savoja e del so fioeul e noeuv Re Vitori Emanuell.

Progetada del Giuseppe Sacconi, la se troeuva in del sit precis che l'anarchegh gh'ha sbarad al monarca copandel.

## Riferiment
*Lombardia Beni Culturali

## Alter proget
Palazz Ducal (Mantoa)

El **Palazz Ducal** a l'è vun di edifizzi storegh pussee important de Mantoa, l'è stad del 1308 la residenza di Bonacols, siori de la cità, e poeu di Gonzaga, siori, marches e poeu duca de Mantoa: al temp de la Maria Teresa d'Austria l'era ciamad Palazz Real.

Slargad de ogni sior e duca l'è insì deventada vuna di rege pussee grand d'Europa, cont una superfiss de pussee de 35'000 m2. Incoeu la gh'ha dent on musee.

El so compless el gh'ha dent el Castell de San Giorgg, la basilega de Santa Balbora e 'l Palazz del Capitani.

## Ligam de foeura
*Sit ofizzial 

## Alter proget

## Vos corelade
*Araz di Gonzaga
*Studi de l'Isabella d'Est
*Piazza Castell (Mantoa)
Oriana Fallaci

**Oriana Fallaci**, (Firenz, 29 de giügn 1929 - Firenz 15 de setèmber 2006) l'è stai una giurnalista italiána, forse la pü sée cunusìda al mùnd cùme giurnalista pulìtica.

La cumenciàd da fiulìna a fà la Resistènsa. Dòpu l'è stài giurnalista de cinema e l'ha truàd el sò prìm amùr, Alfredo Pieroni. In d'i ann '70 l'è pasàda al giugnalìsm pulìtic e l'ha cunusìd Alèkos Panagoulis.

L'ha intervistàd i grànd de le Tèra: Henry Kissinger, Ayatollah Khomeini, Lech Wałęsa, Willy Brandt, Zulfikar Ali Bhutto, Walter Cronkite, Muammar al-Gaddafi, Federico Fellini, el Dalai Lama, Sammy Davis, Jr., Deng Xiaoping, Nguyen Cao Ky, Yasser Arafat, Indira Gandhi, Alèkos Panagoulis, Wernher von Braun, le patriarca Makarios, Golda Meir, Nguyen Van Thieu, Haile Selassie, Sean Connery, Mário Soares e Álvaro Cunhal.

L'è morta d'un màl in del 2006, cunfurtada dal sò amìs mons. Rino Fisichella. I sò lìber i hann vendüd püsee de 20.000.000 de copie. L'era cuntra l'Islam.

## Varda anca

* Miss Fallaci

## Riferimént



## Ligamm de föra

* Oriana Fallaci in sü la Treccani
Reoport de Palermo-Punta Raisi

El **Reoport de Palermo-Punta Raisi** a l'è el reoport principal de Palermo e anca el pussee important de la Sicilia: l'è dedicad al Giovanni Falcone e al Paolo Borsellino, giudes sicilian mazzad de la mafia. A l'è a 35 km del center de la cità e l'è conligad via strada o via treno: la soa stazzion l'è servida del servizzi ferroviari metropolitan de Palermo.

## Ligam de foeura
*Sit ofizzial

## Alter proget
Gesa de la Pietà (Palermo)

La **gesa de la Pietà** a l'è una gesa del quarter Kalsa de Palermo, in la cità metropolitana e arcidiocesi omonema. A l'è arenta a la gesa giomella de gesa de Santa Teresa a la Kalsa, anca lee overa baroca del Giacomo Amato.

L'è stada fada su in tra el 1678 e 'l 1723 e la faseva part de un compless feminin domenegan che 'l gh'haveva dent anca el Palazz Abatellis, incoeu sed di Gallerie Nazzionai de la Sicilia.

## Riferiment
*Comun de Palermo

## Alter proget
Gesa di sant Neree e Achillee

La **gesa di sant Neree e Achillee** a l'è una gesa catolega de Milan, che la se troeuva in vial Argonn.

Ispirada al stil di gese paleocristiane, l'è consacrada del 1940 del cardinal Schuster perchè l'era s'ciopada la guerra. Del 1990 l'è basilega minor.

## Riferiment
*BeWeB

## Alter proget
Teater Social (Belinzona)

El **Teater Social** a l'è el teater el pussee important de Belinzona, capital del Canton Tesin: el se troeuva in center, in la piazza del Governo.

Progetad del Jacom Moraglia, l'è tirad su in tra el 1846 e 'l 1847 sota la guida de l'architet Rocco Von Mentlen.

## Ligam de foeura
*Sit ofizzial

## Alter proget
Evolussion

L’**evolussion** l’è una teoria che la porta che gh’è un cambiament de di carataristeghe ereditabile ind una popolassion biologega ind el cors de deverse sgenerassion. L’ocorr quand che di prossess evolussionari compagn de la selession natural e de la deriva sgenetega agissen in su la variassion sgenetega, cont el resultad de fà vegnì di carataristeghe pjussee o manch spantegade de denter de una spessifega popolassion ind el cors de di sgenerassion sussessive. A stà a chella teoria chì, el prossess de l’evolussion l’ha insgenerad la biodiversitaa in tutj i nivei de organizassion biologega.

La teoria sientifega de l’evolussion intravers la selession natural l’è staita traita in pee de duu naturalista britannegh – el Charles Darwin e l’Alfred Russel Wallace – ind la metaa del segol chell di 19, coma una spjegassion del perchè i organisem s’inn adatadj ai sò ambientj fisegh e biologegh. La teoria l’è staita missa sgiò in gran detaj ind el liber *Intuitù de l’orisgen di spessi* del Darwin.

## Refarense

## Olter progetj
Miss Fallaci

**Miss Fallaci** l'è 'na Serie TV trasmìsa sü Rai 1 in mars 2025.

## Storia

La serie l'è la biugrafia d'la giurnalista Oriana Fallaci, d'la sò infànsia da partigiana, del sò princìpi prufesiunàl cume giurnalista del cinema d'i sò amùr, d'la depresiòn, e del sò sücès mundial quant che la intervisteva i püsè grand de la tèra.

La Fallaci l'è semper stài critica contra l'Islam.

## Riferimént


## Ligàmm de föra

* Sitt üficiàl
Alfredo Pieroni

**Alfredo Pieroni**, (Triest, 14 de màgg 1923 - Trent 28 de setèmber 2011) l'è stai un giurnalista e scritùr italián, diretùr de *Il Resto del Carlino* de Bologna.

In de la só vita l'é stai giurnalista al *[[Corriere della Sera]]*, al *Il Resto del Carlino* e a la * Gazzetta del Popolo*. L'ha lauràd a Bonn e a Londra e l'è stài el prìm murùs d'Oriana Fallaci.

## Lìber püblicàd

* Alfredo Pieroni, Dizionario degli italiani che contano, Milano, Sperling & Kupfer, 1986.
* Alfredo Pieroni, E se USA e URSS si alleassero?, Milano, Sperling & Kupfer, Collana "SAGGI", 1988.
* Alfredo Pieroni, I russi. L'anima e la storia di un popolo, Milano, Mondadori, 1992.
* Alfredo Pieroni, Perché le sinistre non vinceranno mai più a meno che, Milano, Longanesi & Co, 1996.
* Alfredo Pieroni, Il figlio segreto del Duce. La storia di Benito Albino Mussolini e di sua madre, Ida Dalser, Milano, Garzanti. ISBN 9788811600503, 2006.

## Vàrda anca

* Miss Fallaci

## Riferimént


## Ligamm de föra

* Pieroni insü IMDB
Educassion

L’**educassion** l’è la transmission de cognossensa, abilitaa e traitj caratariai de varia natura. L’educassion formal l’ocorr de denter de una struitura institussional, compagn di scœule publeghe, che de norma ghe vann adree a un programa prestabilid. L’educassion minga formal la gh’ha de tute i manere un aprocc struiturad, anca se la sussed de de fœura di contestj scolastegh tradissionai. L’educassion informal l’è inscambi l’imprendiment de un quajcoss intravers la speriensa de tutj i dì.

Gh’è tantj fator che influensen el sussess de l’educassion. Intuitù di fator psicologegh, l’è importanta la motivassion, ma anca l’intellisgensa e la personalitaa. Però, gh’è anca di fator sossiai compagn de l’havégh dei insegnantj de qualitaa, insì coma l’assess a la tecnologia e una fameja che la se interessi del desvilup educativ del bagaj.

Inans de la storia screita, l’educassion l’era soratut de natura oral. Con l’emersgensa di sivilizassion e l’invension de la screitura gh’è stait un’espansion de la cognossensa, che l’ha menad a una transission de l’educassion informal a chella formal. La rivadura de la stampa ind el segol chell di 15 la gh’ha dait pjussee assess ai liber a la sgent, e l’ha svolsad el tass de alfabetizassion. Adree ai segoi chii de 18–19, i sistema de scœule publeghe inn vegnudj semper pjussee importantj, lavor ch’el gh’ha dait l’inviada a l’ispantegàss de l’educassion elementara per tutj, a maca, e obligatoriament infina a una serta etaa. Al dì de incœu, in tut el mond, el 90% di bagaj grandj assee per ressever un’educassion de bas vann a la scœula elementara.

El termen ‘educassion’ el ven sgiò del latin *educare*, ch’el vœul dì ‘tirà in pee’, o *educere*, ‘tirà fœura’.

## Refarense

## Olter progetj
Republega Serba (Bosnia e Erzegovina)

La **Republega Serba de la [[Bosnia e Erzegovina]]** (*Република Српска* in serb, in abecee latin *Republika Srpska*) a l'è vuna di do entità autonome che fann su el Paes balcanegh insema a la Federazzion de Bosnia e Erzegovina: a magioranza serba, la quata pu o men el 49% del territori nazzional e la gh'ha el 33% di abitant del Paes.

Formalment la soa capital l'è Sarajevo, ma i so ofizzi de governa inn a Banja Luka: la gh'ha circa 1,3 milion de abitant, de che 1,1 milion inn serb, dopo de la netada etnega di guerre jugoslave la popolazzion di alter etnie la s'è sbassada propi tant. In principi la se definiva 'me la republega di serb e di alter popoi, ma poeu la Cort costituzzional bosniaca l'ha scassad quella forma chi, e l'è deventada pu espression di serb, tant che la gh'ha havud anca de cambià inn, de Bože Pravde, che l'è anca l'inn de la Serbia, a Moja Republika.

El nom *Srpska* a l'è una formazzion noeuva che la scomincia de *srb*, radis de "serb", e ghe taca "ska", sistema che in serb l'è despess doperad per fà su i nom di stat. L'è dent a la Bosnia e Erzegovina a partì del 1995, quand che i acord de Dayton hann mitud fin a la guerra e gh'hann dad l'autonomia a l'entità serba e a quella croat-bosniega.

El so president a l'è el Milorad Dodik, gh'è un governo e 'n Assemblea Nazzional: fina al 2004 la gh'era anca 'n Armada, tacada poeu a quella federal.

L'è spartida in set region: Banja Luka, Doboj, Bijeljina, Vlasenica, Sarajevo-Romanija, Foča e Trebinje; formalment la gh'ha el distret de Brčko in condomini con la Federazzion, ma in di facc a l'è una soa entità deperlee. 

## Ligam de foeura
*Sit ofizzial

## Alter proget

## Vos corelade
*Polizzia de la Republega Serba de Bosnia e Erzegovina
Kalsa

La **Kalsa**, ciamada anca *Tribunai*, a l'è vuna di quater quarter del center storegh de Palermo e l'è dent a la prima circoscrizzion. El nom el ven de l'arab *al-Khālisa*, o ben *la pura*, de derivazzion ismailita, menter el nom de *Tribunai* l'è ligad a la presenza del vegg palazz de l'Inquisizzion.

El quarter a l'è marcad a Nord del cors Vitori Emanuell, a Sud de via Lincoln, a Ovest de via Maqueda e a Est del Foro Italegh. In del quarter gh'è varie gese: quella de la Pietà, Santa Teresa, San Carlo di Milanes, la Martorana, San Franzesch, San Gioann di Napolitan, Santa Maria de l'Itria, San Catald, Santa Catarina e la basilega del Cangeler.

Monument civil de rilev inn el palazz Abatellis, el palazz Butera, el palazz Sambuca, el teater Garibaldi, el teater Santa Cecilia, el teater Bellini e la fontana Pretoria.

## Bibliografia
*Cesare De Seta, Maria Antonietta Spadaro e Sergio Troisi, Palermo città d'arte, Palermo, Ariete, 1998.

## Alter proget
Bjanca Sgiovanna Sforsa

La **Bjanca Sgiovanna Sforsa** (1482 – Milan, 23 de november del 1496) l’è staita una nobila lombarda, tosa inlesgitema del Lodovigh el Nigher e de la sò sgimaca Bernardina Corrada. L’era la mojer del Galeass Sanseverin.

Nassuda in Lombardia coma unega fiœula del Lodovigh Sforsa, se sa minga tant intuitù de la sò etaa de tosa, de de là che quand che la gh’haveva trii agn apena l’è staita promissa in sposa al conduter Galeass Sanseverin – vun di favoridj del pader – al temp sgiamò un sgiovinot de 22 agn. El marioss l’è però restait nomà simbolegh infina a quand la Bjanca l’è vegnuda una fomna faita. In chell period chì, l’è indaita inans a viver al Castell Sforsesch, insema a la madrastra Beatris d’Est, che ghe voleva propri tant ben.

## Refarense

## Ligam de denter
* Cà Sforsa

## Ligam de fœura
Antigh Seminari (Monscia)

L**'Antigh Seminari** de Monscia el se troeuva in piazza Trent e Triest: incoeu a l'è sed del Licee ginnasi statal Bartolomeo Zucchi e de la biblioteca civega. El nass 'me convent e, cont i riform de la Maria Teresa d'Austria, el diventa on seminari, e inscì el resta fina al 1937, quand che l'è crompaa del comun che 'l ciama *Palazz di Studi* e ghe mett dent el licee e la biblioteca.

## Riferiment
*LombardiaBeniCulturali
Fedarigh I Gonzaga

El **Fedarigh I Gonzaga** (25 giugn del 1441 – 14 de luj del 1484) l’è staj marches de Mantoa del 1478 al 1484. A l’era ancasì un condutee.

Nassuu a Mantoa ’me el fiœu del Lodovigh III e de la Barbara del Brandeburgh, l’era un amison del Mantegna.

L’ha scombatuu insema ai Sfòrza de Milan infina al 1470, e l’è suzzeduu al marchesaa el 14 de giugn del 1478. L’è indaj inanz a scombatt ’me condutee e l’ha tòlt part a un bell poo de azzion de defesa del Ducaa de Milan, in partigolar contra la Republega de Venezzia.

L’è mòrt a Mantoa a l’etaa de 43 agn, e l’è staj interraa ind la gesa de Sant Andreja.

## Refarenz

## Ligamm de dent
* Cà Gonzaga
Silvio Federico Baridon

El **Silvio Federico Baridon** (Saluzz, 17 de marz 1918 - Paris, 21 de masg 1983) a l'è stad un partesan e filolegh italian, fondator, del 1968, de l'Università IULM insema al Carlo Bo.

## Bibliografia
*Alla memoria di Silvio F. Baridon e Carlo Bo, in Lingua e letteratura, 2003, ISSN 1122-3871 (WC · ACNP).

## Alter proget
Camp d'aviazzion de Taliee

El **camp de aviazzion de Taliee** a l'è stad vun di prim reoport d'Italia e l'unegh reoport de Milan fina ai agn '30: a l'è stad fad su del 1910 e conligad a la cità cont una linia del tram, l'è bandonad con la vertura del reoport de Linaa de part de l'armada de l'aria e del trafegh comercial, ma el resta doperad fina a la segonda guerra mondial di aziende de costruzzion de reoplan che haveven fad la soa sede arent, dopo del conflit el sarà trasformad in zona residenzial.

## Riferiment
*Storia di Milano
Rodolfo Crespi

El **Rodolfo Crespi** (Busti Grandi, 30 de marz 1874 - San Paol, 27 de sginer 1939) a l'è stad un imprenditor italo-brasilian, ativ in del camp del coton.

## Riferiment
*Personaggi Bustesi: Il Conte Rodolfo Crespi

## Alter proget
Cà Corbellini-Wassermann

La **Cà Corbellini-Wassermann** a l'è una costruzzion de Cità Studi a Milan fada su in tra el 1934 e 'l 1936 'me cà per i Corbellini e per l'August von Wassermann in su proget del Piero Portaluppi.

## Riferiment
*Casa Corbellini Wasserman 

## Alter proget
Cesa de sant'Ana a Mirabèla

La **Cesa de sant'Ana a Mirabèla** (in italian *Chiesa di Sant'Anna a Mirabella* o *Mirabelli*) l'è una cesa che gh'è in del quarter de Campora San Giuànn, a Amantea, in Calabria. La fà parte adla paròchia de san Pèder apòstul.

## Storia
La cesa l'è stai custrüìda in del secul XIX in d'le pruprietà d'ì sciùn Mirabelli. In del sò archìvi gh'è di mesài antig.

## Galeria

File:Particolare dell'altare della Chiesa di Sant'Anna a Mirabelli.jpg|L'altar
File:Statua di Sant'Anna nella Chiesa di Mirabella.jpg|Büst de sant'Ana, visìn a l'altar


## Riferiment


## Alter pruget

## Ligàmm de föra
* Sitt üficiàl del cumün d'Amantea
Gesa de Santa Teresa a la Kalsa

La **gesa de Santa Teresa a la Kalsa** a l'è una gesa de Palermo, che la se troeuva in del quarter omonem: in stil baroch, l'è stada fada su in tra el 1686 e 'l 1711 in su proget del Giacomo Amato. Del 1982 a l'è un santuari.

## Riferiment
*Turismo - Comune di Palermo

## Alter proget
Villa Olm

La **Villa Olm** a l'è una villa neoclassega de Com, oeuvera del Simon Canton fornida del 1797: del 1924 la gh'ha dent el center nazzional dedicad al Lissander Volta, dopo che l'ha crompada el comun di Vescont de Modron, che l'heven ciapada del 1883.

## Bibliografia
* Luigi Mario Belloni, Renato Besana e Oleg Zastrow, Castelli basiliche e ville - Tesori architettonici lariani nel tempo, a cura di Alberto Longatti, Como - Lecco, La Provincia S.p.A. Editoriale, 1991.

## Alter proger
Xfce

El **Xfce** l’è un ambient desktop per Linux.

Xfce el vœul vesser svelt e linsger, ma restà de tute i manere bell de vedé e fazzel a doperàll.

La prima version de Xfce l’è staita relassada ind el 1997, e l’era impientad in sul vegg CDE – Common Desktop Environment – impunemanca, cont el temp, Xfce l’è deventad un lavor indeperlù.

L’ultema version stabila, la 4.20, l’è staita relassada el 15 de desember del 2024.

## Refarenze

## Olter proget

## Ligam de fœura
* Sit ofizzial
Ave Regina Caelorum

L**'Ave Regina Caelorum** a l'è vuna di quater antifone mariane de la Gesa catolega insema al Salve Regina, al Regina Caeli e a l'Alma Redemptoris Mater.

## Test

Ave, Regina cælorum,
Ave, Domina Angelorum:
Salve, radix, salve, porta
Ex qua mundo lux est orta.

Gaude, Virgo gloriosa,
Super omnes speciosa,
Vale, o valde decora,
Et pro nobis Christum exora


## Riferiment
*Enciclopedia catolega
Geseta del Foponin

La **geseta del Foponin** a l'è un gesioeul de Milan dedicad ai sant Giovann e Carlo: l'era la capella del Foponin.

Fada su in tra el 1662 e 'l 1673, la dependenva de la Gesa de San Peder in Sala e del 1722 l'è restruturada. Del 1958 l'è fada parochia per un quaj mes, ma el titol el passa poeu a la gesa de San Franzesch al Foponin, tirada su arenta in su proget del Giò Ponti. Del 1972 a l'è l'oratori de riferiment per el Sovran Militar Orden de Malta per Milan, e hann poeu tolt part al so restaver.

## Riferiment
*BeWeB

## Alter proget
Copin

El **copin** (ciamad anca **crovatin** o **gnuca**) l’è la part dedree del coll. El conrespond a la banda dorsal del coll, o ben a la region del coll che la passa intravers i vertebre zervicai.

L’è una part del corp che l’è delicada fiss, perchè ghe passa denter i ligam a dei orghen propri important, coma el filon de la schena, i vene che vann a dàgh de majà a la zinivella, ma ancasì al canaruzz e al cannell.

## Refarenze

## Alter proget
Anime

Un **anime** l’è una sorta de animazzion sgiaponesa faita o a man o insgenerada cont el computer. Fœura del Sgiapon, el termen ‘anime’ l’è dovrad per insegnà i œuvre de animazzion produte in Sgiapon. Impunemanca, in Sgiapon chella parolla chì la se referiss a tucc i lavorà de animazzion, independentement de indova i inn stait fait su.

I anime vegnen destribuid intravers la television, o in su l’internet. Anca se un quaj anime l’è un lavorà orisgenal, tancc i inn dei adatament de di serie de manga, light novel o anca de di video sgiœugh.

Ind i anime ghe ven dovrad tancc istii artistegh, i proporzion di personasg pœuden vesser propri deverse e variegade, ma vuna di carataristeghe pussee comune la resta chella dei œugg largh e pien de emozzion.

## Refarenze

## Ligam de denter
* Manga

## Ligam de fœura
Bátovce

**Bátovce** a l'è un comun del distret de Levice, in la region de Nitra.
## Ligam de foeura
*[ Sit ofizzial]

## Alter proget
Cavei

I **cavei** (o **cavii**; singolar **cavell**) inn del pilum ch’el cress in sul coo de la sgent. Compagn de tute i oltre sorte de fanere, i inn composud de cheratina.

I vesser uman gh’hann zircumzirca 100'000–150'000 cavei, che cressen cont una densitaa de 150–200 cavei per ghell quadrad. In media, un individov el perd intra i 40 e i 50 cavei tucc i dì.

La forma e el color di cavei inn influenzad de la sgenetega de una persona, e pœuden donca vesser sœuli e ertegh – coma ind el cas di popolazzion asiateghe – o sœuli e sutii, e rizz e bizz – per i Europee. El color pussee popolar a l’è el nigher, ma gh’è anca chii che gh’ha i cavei biond, ross e brun. Con l’etaa e l’inveggiment, i cavei deventen bianch – chest el suzzed a causa de la perdita de l’iscambi enzimategh intra la tirosina e i zellule che produsen la melanina.

I cavei inn important fiss per la sozzialitaa di persone, e vegnen conzad ind di sgiustadure diferente a segonda de la mœuda, o tenc de di color partigolar, coma el blœu, el rœusa o el viœula.

## Refarenze

## Olter proget
Trezza

La **trezza** l’è una sorta de sgiustadura che la se fœusgia con l’incrosà trii o pussee covanellot de cavei ind una bezza pu o manca longa. L’è una manera de conzàss i cavei che la perten minga a una cultura spezzifega, ma inscambi la se pœul trovà in tante sozzietaa in tut el mond independentement del period istoregh.

La version pussee fazzila e spantegada l’è una strucciura piata a trii legnœui. Di motiv pussee compless pœuden vesser fait su cont un numer de covanellot qualsessia per crejà una serie de strucciure pussee slargada e variada. La strucciura l’è, de norma, longa e streccia, e ogna covanellot che la compon l’è compagn ind la manera ch’el se incavalla intravers la massa soraposuda dei olter. A nivell strucciural, l’intrezzament di cavei el pœul vesser miss a para al fà tila, un prozzess che de solet el tœul denter duu grup spartid e perpendicolar de fii: ordidura e trama.

## Refarenze

## Olter proget
Sgiustadura

Una **sgiustadura** (o **conzadura** o **mis**) l’è la manera de conzàss i cavei, de norma del coo, ma pœul vesser anca ch’es referissa a barba e barbis. El conzament di cavei el pœul vesser considerad coma un aspet de la cura personal, de la mœuda e de la cosmetega, ancaben che di considerazzion de natura pratega, cultural e popolara gh’haiven una bella influenza in sui varie sorte de sgiustadure.

La sgiustadura pussee veggia ch’es cognossa l’è la trezza, ch’a par che la gh’haiva sgiamò 30'000 agn. I cavei di fomen vegnen conzad elaboratament ind di manere partigolare, ancaben ch’i pœuden vesser quatad de un vell o de un folar, soratut se es trata de una dona sposada.

## Refarenze

## Olter proget
Scricciura

La **scricciura** l’è l’azzion de fà su una representazzion del lenguasg uman che la saga de durada. Un sistema de scricciura el dœuvra una serie de simboi e regole per codifegà dei aspet de la lengua parlada, compagn del lessegh e de la sintass. Impunemanca, la lengua scrivuda la pœul anca ciapà di carataristeghe spartide de chelle insubide de la lengua parlada.

La scricciura l’è un’ativitaa cognitiva e sozzial che l’invœulv di prozzess neuropsicologegh e fisegh. El resultad de chest’ativitaa – de norma ciamad ‘test’ – l’è un insema de simboi miss sgiò a man, strasferid intravers di machinari o representad cont el computer. Chi che lensg un test l’è ciamad ‘leccior’; chi ch’en produs vun, ‘scriccior’.

In sgeneral, i sistema de scricciura constituissen minga di lengove nete e s’cete, ma nomà un mez de codifegà un lensguasg per fàll lensger a dei oltre persone, ind una manera che la resista al temp e che la vaga fœura di siront locai. Ancaben che minga tute i lengove dœuvren un sistema de scricciura, chelle che le fa pœuden indà a completà e estender i capazzitaa de la lengua parlada cont el fosgià di forme de lensguasg che se spanteghen ind l’ispazzi – compagn de la conrespondenza scrivuda – e se mantegnen ind el temp – per esempi quand ch’inn guarnade via ind i biblioteche. La scricciura la pœul anca havégh l’efet de passà sgiò la cognossenza de una persona a l’oltra, desgià che la permet a la sgent de esternalizà i sò penser ind di forme ch’inn pussee belfà de pensàgh sora, elaborà, reconsiderà e conresger.

## Refarenze

## Olter proget
Mi sont

**Mi sont** (*Ἐγώ εἰμί*, *ego eimi* in gregh antigh) a l'è 'n espression di test biblegh scrit in gregh compagna de l'ebraich *[[mi sont quell che sont]]*: in del Vangeli de Giovann el Gesù la dopera varie voeulte per parlà de lu midem, despess cont un predicad nominal - che l'ha dad origin a vari titoi del Gesù, tant 'me "lus del mond", "pan de la vita", "la porta", "el bon pastor", "la resurrezzion e la vita", "la via, la verità e la vita" e "ver vidor" - e di voeulte senza: quand che l'ha fad i sgiudee hann provad a lapidàll, perchè el s'era did compagn de YHWH.

Però, l'è minga semper doperad per mostrà divinità, ma anca domà per el verb vesser.

## Riferiment
*Does "I Am" always refer to God in the Gospel of John?
Andrea Kimi Antonelli

L**'Andrea Kimi Antonelli** (Bologna, 25 de avost 2006) a l'è un pilota de Formula 1 italian, che 'l corr in la massima serie del 2025 con la Mercedes.

## Riferiment
*DriverDB

## Alter proget
Sgian

Ind l’antiga religion romana, el **Sgian** (latin: *Ianus*) l’è el dia dei inizzi, restei, transizzion, temp, dualitaa, intradure di porte, passasg, cornis e finai. El ven de solet figurad con dò fazze. El mes de sgener l’è ciamad insì in onor del Sgian (*Ianuarius*). A stà a chell ch’es pœul trovà ind i almanach di paisan de la Roma antiga, per error la Sgiunona l’era staita tolta per la deitaa tutelara del mes de sgener, ancaben che la presidess el mes de sgiugn.

El Sgian el presid i inizzi e i fin di beghe, e donca anca guerra e pas. I restei de un edifizzi sagrad a Roma vegneven dervid fœura in temp de guerra e sarrad su per segnà la rivadura de la pas. Coma dia di transizzion, el gh’haveva i fonzion che pertegneven al parter, ma ancasì ai viasg e ai scambi.

El Sgian el gh’haveva minga de flamen o olter sazzerdot spezzializad assegnad al sò cult, ma a menà inanz i sò zeremonie l’era el *rex sacrorum*. La presenza del Sgian ind i zeremonie religiose duranta l’ann l’era assossenn importanta, e el podeva trovàss prategament indepertut. A l’era, donca, invocad a l’inizzi de ogna zeremonia, senza tegnì cunt de la deitaa onorada ind l’ocasion.

I Gregh gh’haveven minga un equivalent per el Sgian.

## Refarenze

## Olter proget
Simbol di Apostoi

El **Simbol di Apostoi** a l'è 'n antiga confession de fed cristiana che fina al secol XV l'era atribuida propi ai apostoi midem: a bon cunt, el se sa no de precis la soa origin, ma se pensa che 'l ven de l'antigh simbol roman, probabilment de origin di temp di apostoi, e che 'l sia stad mitud in la forma de adess intorna al secol V in Gallia: el nom l'è stad doperad per la prima voeulta del 390 in del sinod de Milan.

A l'è vun di du simboi pussee doperad in la liturgia cristiana, insema al Simbol nicenee-costantinopolitan: a l'è vist 'me anterior perchè el trata poch la cristologia e 'l se limita a recognosser la Trinità e la divinità del Pader, del Fioeul e del Spiritusant.

## Riferiment
*Enciclopedia catolega

## Alter proget
Torr di Goran

La **Torr di Goran** a l'è quell che resta del vegg Palazz di Goran e la resaliss al secol XI: el palazz l'è stad destrugad per intregh di bombardament de la segonda guerra mondial.

## Riferiment
*LombardiaBeniCulturali

## Alter proget
Sub tuum praesidium

El **Sub tuum praesidium** (*sota la toa protezzion* in latin) a l'è l'orazzion cristiana pussee antiga dedicada a la Vergin Maria, che la se dis almen del secol III e la resta doperada anca incoeu in la pupart di rit liturgegh.

La version romana de l'orazzion a l'è:

Sub tuum praesidium confugimus,
Sancta Dei Genetrix.
Nostras deprecationes ne despicias
in necessitatibus,
sed a periculis cunctis
libera nos semper,
Virgo gloriosa et benedicta.


## Riferiment
*CEI

## Alter proget
Indiana University Bloomington

La **Indiana University Bloomington** (IU Bloomington) l'è la sede principala de l'Indiana University e la se tröva a Bloomington, in del Stat de l'Indiana, USA. A l'è stada fundada in del 1820 e la l'è vun di istitüt püssee vegg e grand di Stat Ünii. La gh'ha püssee de 45.000 student e la insübiss più de 550 cors de laurea in vari setur, cumpresa la College of Arts and Sciences, la Kelley School of Business, la Jacobs School of Music e la Maurer School of Law. El campus l'è cugnusüü per la sò architettüra neoclassica e i sò grand spazi vèrd.

L'IU Bloomington la fa part de l’Association of American Universities (AAU) e la gh’ha un fort prugrama de ricerca in camp come l’informatica, la psicologia, la scienza ambientala e la scienza politica. El sistema de biblioteche de la università el conta più de 11 milioni de liber e l’è vun di püssee grand del Paes. 

## Alter pruget
Teater Regio Ducal

El **Teater Regio Ducal** a l'era el vegg teater de Milan in pè del 1717 al 1776, quand che l'è dannegiad de un incendi e bandonad.

## Bibliografia
* Carlo Gatti, Il Teatro alla Scala nella storia e nell'arte (1778-1958), Milano, Ricordi, 1963.

## Vos corelade
*Salon Margarita (Milan)
Dì aliturgegh

Un **dì alitugegh** a l'è un dì che se celebra no la Messa: de solit l'è permetud el dà la Comenion consacrada prima.

In del rit roman gh'è domà du dì aliturgegh: el Venerdì e 'l Sabet sant e in la celebrazzion de la Passion del Signor l'è dada l'ostia consacrada la sira prima. In del rit ambrosian tucc i venerdì de Quaresma inn *feriae aneucaristicae*, o ben dì che se celebra no l'Eucaristia, e l'è nanca dada ai fedei. In del rit bizantin se celebra no in di dì feriai de Quaresma, foeura che in la Nonziada.

## Riferiment
*[Treccani](https://www.treccani.it/enciclopedia/aliturgico_(Enciclopedia-Italiana)/)
Gesa de la Madona de la Roeusa (Corresg)

La **gesa de la Madona de la Roeusa** a l'è una gesa de Corresg, in provincia de Resg e diocesi de Resg-Guastalla: la dipend de la Basilega de San Quirin.

La gh'ha origin de 'na capella del Cinchcent de che incoeu la se conserva un'imagin de la Madona e del secol XVII ghe saria stade di aparizzion miracolose: donca, del 1625 el Sir de Corresg el fà fà su 'na gesa noeuva, che l'è quella de adess, e l'imagin l'è mituda in su l'altar magior.

Restaverada intorna al 2000, incoeu l'è verta domà per la Messa.

## Riferiment
*Reggio Emilia Welcome

## Alter proget
San Sir (sant)

El **San Sir** a l'è stad, per la tradizzion, el prim vescov de Pavia e l'è vun di patron de la cità: l'è venerad 'me sant de la Gesa catolega.

## Riferiment
*Santi e Beati

## Alter proget
Martor

Un **martor** (gregh: μάρτυς, mártys, ‘testimoni’) l’è vergun che l’hann sarrad adree o propri copad per havé sostegnud, renonziad o vesses refudad de sostegnì o renonzià una determinada credenza religiosa o un’oltra causa quajsevœula, de solet sota la pression de un quajvun d’olter. Ind el parlà de tucc i dì el pœul anca nomà referìss a chii che patiss un grand tant, o perchè lavoren trop, o perchè la sò vita l’è piena de desgrazzie.

## Ligam de denter
* Sant

## Ligam de fœura
Ospedal Macedonio Melloni

L**'Ospedal Macedonio Melloni** a l'è 'n ospedal pediatregh e di done de Milan, part de l'ASST Frati-Sach.

## Storia
El nass quand che la competenza del jut ai mame e ai fiolit bandonad l'è tolta via a la Gesa e dada al Stat: del 1912 l'è vert el noeuv brefotrofi provincial in vial Picen, ciamad "Istituto Provinciale di Protezione ed Assistenza all’Infanzia". Pussee inanz ghe tachen l'Asili Materno de via Melloni, che 'l ospitava i mam in atesa in situazzion de dificoltà e 'sto compless el gh'ha un gran desvilup in tra el 1950 e 'l 1960: el ciapa el nom de "Istituto Ospedaliero Provinciale per la Maternità".

Quand che in del 1971 la gh'è la lesg de reforma ospedalera l'è fad 'me ospedal e ghe meten la prima terapia intensiva neonatal e patologia perinatal d'Italia. Del 1998, con la reforma sanitaria del Formigon, el perd la soa autonomia e 'l passa sota ai Frati.

Del 2019 a l'è el prim ospedal di done d'Italia, o ben specializad in la cura di malatie di done in d'una manera pussee specifega.

## Riferiment
*La nostra storia - ASST Fatebenefratelli-Sacco
*Macedonio Melloni, primo ospedale in Italia per la salute della donna

## Ligam de foeura
*Sit ofizzial
Gesa del Sufragi (Milan)

La **gesa del Sufragi** l'è la gesa principal del quarter milanes de Calvairaa: la se troeuva in tra cors XXII marz e via Bonvesin de la Riva.

L'è stada fada su per la prima voeulta intorna al 1577 per volontà del Carlo Borromee, che 'l voleva una parochia dedicada a la Madona in del borgh rural de Calvairaa. Quand che i Corp Sant de Milan inn tacad a la cità e 'l quarter el taca a cresser la veggia gesa, che l'era dree a borlà sgiò e l'era pu bona de regoeujer tucc i fedei, a l'è trada sgiò e l'è fada su una gesa noeuva del 1896, consacrada poeu de l'Andrea Carlo Ferrari. Del 1924 al 1930 el curad de la gesa l'è stad el Giacinto Tredici, futur vescov de Bressa.

La faciada a l'è del Spirito Maria Chiappetta.

## Ligam de foeura
*Sit ofizzial

## Alter proget
Sarah Toscano

La **Sarah Toscano** (Avgévan, 9 de sginer 2006) l'è ona cantautris italiana.
Nel 2024 l'ha vinciüü l'edizion quella de vintitrii del talent show *[[Amici|Amici de Maria De Filippi]]*.

## Discugrafia
### Album de stüdi
* 2025 – *Met Gala*

### EP
* 2022 – *Riflesso*
* 2024 – *Sarah*

## Tour
* 2024 – *Sarah Live Summer 2024*
* 2025 – *Sarah Toscano Summer tour 2025*

## Programm televisiv
* *[[Amici|Amici di Maria De Filippi 23]]* (Canale 5, 2023-2024) - cuncurrent, vincidur
* *Amici - Verso il serale* (Canale 5, 2025) - co-presentatur

## Partecipazion a event de cant
* Area Sanrem
** 2022 – Minga selezionada per Sanremo Giovani
* Festival de Sanrem (Rai 1)
** 2025 – 17º post in de la seziun "Campion" cun *Amarcord*

## Riferiment


## Alter proget
Steven Simoneta

El **Steven Simoneta** (*Stefano Simonetta* in italian; fin XVII secol - Milan, 29 de dicember 1754) a l'è stad un pret e poeta lombard.

## Biografia
Teolegh, l'era anca esorcista, anca se in del vessel l'era critegh di superstizzion di paisan in sul Diavol e 'l pensava che 'l facc che la Gesa che andass adree el menava ridicol vers la religion. L'era el curad de la gesa de san Fermo a Milan e l'era anca studios de letere classeghe greghe e latine.

## Oeuvera
Cademich trasformad, l'era amis del Carl'Antoni Tanz, che gh'ha lassad di sonit dedicad:

El curat Steven Simonetta l'eva
    on omm de Sant Ambrœus tajaa a la bona;
    d'on cœur content, che semper el rideva,
    e el dava e el riceveva la bandona.
    El parlava savend quell ch'el diseva.
    L'era on omm de consej e de corona;
    vuj dì dabben, ma minga mammalucch:
    e el se podeva dì la fior di zucch. 


Di so poesie el Tanz el diseva che "I soeu vers milanes gh'an el sò meret!".

El Simoneta a l'è regordad soratut per i so sonit in su l'elezzion a cardinal de l'Isep Pozzbonell.

## Bibliografia
*Ferdinando Fontana. Antologia Meneghina. Belinzona, Stabilimento Tip. Lit. El. Em. Colombi & C., 1900.